Jeg ble født i Taiwan.
Jeg vokste opp omgitt av
forskjellige typer hardwarebutikker,
og jeg liker å gå på nattmarkeder.
Jeg elsker energien på nattmarkeder,
fargene, lysene, lekene,
og alle de uventede tingene jeg finner hver gang jeg går dit,
som vannmelon med sugerørsantenner
eller valper med hanekam.
Når jeg vokste opp likte jeg å ta leker fra hverandre,
en hvilken som helst leke jeg fant i huset,
som min brors soft-gun når han ikke var hjemme.
jeg likte også å lage miljøer
som folk kunne utforske og leke i.
Med disse tidlige installasjonene,
tok jeg plastikkplater, plastsekker,
og ting jeg fant i hardwarebutikkene
eller i huset.
Jeg tok ting som denne markeringspennen,
blandet det med vann, pumpet det gjennom plastrør,
og laget glødende sirkulasjonssystemer
som mennesker kunne gå gjennom og nyte.
Jeg liker disse materialene på grunn av måten de ser ut,
måten de føles, og de er veldig prisgunstige.
Jeg likte også å lage innretningen som fungerte med kroppsdeler.
Jeg tok LED-lys fra kameraer
og en hoppestrikk rundt livet
og ta opp film av navelen min,
få et annet perspektiv,
og se hva den driver med.
(latter i salen)
Jeg liker også å omdanne husholdningsmaskinene mine.
Dette er et automatisk nattlys.
Noen av dere har det kanskje hjemme.
Jeg pleide å skjære ut lyssensoren,
koble på en forlengelsesledning
og bruke modelleire,
feste den til TV-en,
og ta opp film av øyet mitt
for å bruke den mørke delen av øyet
til å lure sensoren til å tro det var natt,
så den skrudde på lyset.
Det hvite på øyet, og øyelokket
vil lure den til å tro det er dagstid,
og skru av lyset.
Jeg ønsket å samle forskjellige typer øyne,
så jeg satt sammen dette apparatet av sykkelhjelmer,
noen lyspærer og TV-apparater.
Det skulle være lettere for andre å bruke hjelmen
og ta opp film av øyet sitt.
Dette apparatet tillater meg å, symbolsk sett,
ta opp andre menneskers øyne,
så jeg har et utvalg av øyne å bruke
til mine andre skulpturer.
Denne skulpturen har fire øyne.
Hvert øye kontrollerer hvert sitt apparat.
Dette øyet snur seg selv rundt i et TV-apparat.
Dette øyet blåser opp et plastrør.
Dette øyet ser en film av en annen utstilling bli laget.
Og disse to øynene aktiverer glødende vann.
Mange av disse utstillingene har senere blitt vist
i museer, toårs- og treårs-utstillinger
verden rundt.
Jeg elsker vitenskap og biologi.
I 2007 gjennomførte jeg et stipendiat
ved Smithsonian Naturhistoriske Museum
og studerte bioopplyste organismer i havet.
Jeg elsker disse skapningene. Jeg elsker måten de ser ut, måten de føles.
De er myke, de er slimete,
og jeg ble fascinert av måten de bruker lys
i sitt miljö,
enten for å tiltrekke seg maker, til selvforsvar,
eller tiltrekke seg mat.
Denne forskningen inspirerte mitt arbeid på mange forskjellige måter,
ting som bevegelse eller forskjellige lysmønstre.
Jeg begynte å samle mange
forskjellige typer materialer til mitt atelier,
og bare eksperimenterte
og forsøkte ditt, forsøkte datt,
og så hvilke typer skapererverk jeg kunne finne på.
Jeg brukte mange datamaskinvifter
og puttet de på en måte bare sammen for å se hva som skjedde.
Dette er en installasjon på 2400 kvadratmeter
satt sammen av mange forskjellige skaperverk,
noen henger fra taket og noen hviler på gulvet.
På avstand ser de romvesen-aktige ut,
men når du ser nærmere
er de alle laget av svarte søppelsekker
eller Tupperware-bokser.
Jeg har lyst til å dele med dere, hvordan ordinære ting
kan bli noe magisk og vindunderlig.
(applaus i salen)
Takk.
(applaus i salen)